Josua 15 (3 Junie) - Bybelskool vir Bereane
Josua 15 (3 Junie)
June 3, 2016 nati@stander.co.za
Otniël sou nie die vrymoedigheid gehad het om vir Kaleb ‘n vrugbare stuk grond te vra nie. Was dit nie vir Kaleb se dogter Aksa wat hom aangemoedig het (vers 18) om te vra nie -en toe later sommer self gevra het nie (vers 19), sou hy tevrede moes bly met wat hy ontvang het.
Interessant watter verskil dit gemaak het die oomblik toe Otniël ‘n emosionele band met Kaleb verkry het (sy dogter as vrou).
Is ons nie maar ook so met die Here nie? Voel ons nie ook maar dikwels of ons ‘n gebrek aan vrymoedigheid het om te vra nie? Ek hoor soveel keer mense se: “Ek vra nie baie vir die Here nie, hierdie en hierdie” en dan noem hulle iets klein wat hulle na aan die hart le. Dink ons dit is vroom om nie die Here lastig te val nie?
Ons het ook ‘n emosionele band met die Skepper wat ons op ‘n unieke manier bind aan Hom en wat maak dat ons vrymoedigheid kan neem om enige iets te vra: Daardie band met die Vader is sy Seun, Jesus Christus.
Moenie terughou vandag nie. Vra die Here dit wat op jou hart is.
Previous PostJos 14 (2 Jun)Next PostJosua 17 (4 Jun)